સાથે મળી બધાએ એક વ્યૂહરચના કરી જેમાં સૌ પ્રથમ સ્કૂલની પ્રાથમિક જરૂરિયાતો જાણવાની કોશિશ કરવાનું નક્કી કર્યું. સ્કુલનું મકાન, સાધનસામગ્રી તથા પાણી અને સેનિટેશનનો વિચાર કર્યો સાથે સાથે બાળકો માટે સ્પોર્ટ્સ, ભણવાની અને ભણાવવાની જરૂરિયાતોની પણ યાદી બનાવી. બીજા તબક્કા માટે એવું નક્કી કર્યું કે કોર્પોરેટ્સ ને પોતાના એરિયામાં સી.એસ.આર. ફન્ડિંગ થકી જવાબદારી લેવા માટે મોટીવેટ કરવા. સ્કૂલદીઠ પાંચ લાખની ગણતરી કરીને આયોજન શરૂ થયું. આ યજ્ઞમાં ગણપતરાજે પહેલી આહુતિ આપવાની સ્વયમથી શરૂ કરી અને તેત્રીસ શાળાનો ખર્ચ પોતે ઉપાડવાની તૈયારી કરી લીધી.